
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επέκταση Παγίας Κρατήσεως 4% υπέρ του Ταμείου 
Αλληλοβοήθειας Ναυτικού και επί του Επιδόματος 
Ετοιμότητας στο Στρατιωτικό Προσωπικό του Λ.Σ. 1 

Καθορισμός Αριθμού Υπαλλήλων που θα επαναπρο- 
σληφθούν στο Πολεμικό Μουσείο κατά το Β' εξά¬ 


μηνο 1996. 2 

Μεταβίβαση Οικονομικής Εξουσίας του Υφυπουργού 
Εθνικής Άμυνας στα Κεντρικά Όργανα της Γενικής 

Διεύθυνσης Εξοπλισμών. 3 

Επιδότηση επιτοκίου δανείων για αντικατάσταση σφα- 
γέντων ζώων από τον αφθώδη πυρετό στο Ν Έβρο 4 

Έκπτωση ακτοπλοϊκού ναύλου, Σε Δικ. Αντιπρ/πους 

και Ψηφοφόρους. 5 

Κύρωση Συλλογικής Συμβάσεως Εργασίας 
Πλοιάρχων Μεσογειακών και Τουριστικών 

Επιβατηγών Πλοίων. 6 

Αποδοχή παραίτησης μέλους του Δ.Σ. των ΕΛΤΑ και ο¬ 
ρισμός νέου. 7 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 952.1/32/96 (1) 

Επέκταση Παγίας Κρατήσεως 4% υπέρ του Ταμείου 
Αλληλοβοήθειας Ναυτικού και επί του Επιδόματος 
Ετοιμότητας στο Στρατιωτικό Προσωπικό του Λ.Σ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις της παραγράφου Ιτου άρθρου 14 Ν.Δ. 
398/74 (ΦΕΚ 116/Α'), όπως αυτή τροποποιήθηκε με την 
παράγραφο 1 του άρθρου 33του Νόμου 2109/92 (205/Α'). 

β. Τις διατάξεις της παραγράφου 3 του Νόμου 2340/95 
(ΦΕΚ 204/95), με την οποία δύναται να υπολογίζεται το ε¬ 
πίδομα ετοιμότητας, στο εφάπαξ βοήθημα που χορηγούν 
τα Ταμεία Αλληλοβοήθειας των Ε.Δ. 


γ. Την υπ’ αριθμ. Φ 952.1/28/96 Σ4502 από 1.4.96 από¬ 
φαση του Υπουργού Εθνικής Άμυνας «περί συνυπολογι- 
σμού του επιδόματος ετοιμότητας στο χορηγούμενο από 
το Ταμείο Αλληλοβοήθειας Ναυτικού εφάπαξ βοήθημα». 

δ. Τις διατάξεις του άρθρου 29Α του Νόμου 1558/85 
(ΦΕΚ 137/Α'), όπως συμπληρώθηκε με το άρθρο 27 του 
Νόμου 2081/92 (ΦΕΚ 154/Α'), με το οποίο καθορίζεται ο έ¬ 
λεγχος των δαπανών που προκαλούν οι κανονιστικές διοι¬ 
κητικές πράξεις. 

ε. Τις υπ’ αριθμ. 8/2.6.95 και 19/14.11.95 αποφάσεις του 
Διοικητικού Συμβουλίου του Ταμείου Αλληλοβοήθειας 
Ναυτικού. 

στ. Την υπ’ αριθ. 20341/7.3.96 ΚΥΑ Πρωθυπουργού και 
ΥΕΘΑ «Περί ανάθεσης αρμοδιοτήτων Υ.ΕΘ.Α. στον 
ΥΦ.ΕΘ.Α». 

ζ. Την σύμφωνη γνώμη του Αρχηγού Γενικού Επιτελείου 
Ναυτικού σύμφωνα με το άρθρο 3 παράγραφος 4 του Ν. Δ. 
398/74. 

η. Την μη επιχορήγηση του Ταμείου Αλληλοβοήθειας 
Ναυτικού από τον κρατικό προϋπολογισμό, αποφασίζου¬ 
με: 

2. Επεκτείνουμε ως προς το Ταμείο Αλληλοβοήθειας 
Ναυτικού, την προβλεόμενη από την υπ’ αριθμ. Φ 
872/230464/31.10.74 ΚΥΑ (ΦΕΚ 1167/Β ) παγία μηνιαία 
κράτηση ποσοστού 4% και επί του επιδόματος ετοιμότη- 
τος που χορηγήθηκε στο στρατιωτικό προσωπικό του 
Λιμενικού Σώματος με τον Νόμο 2340/95 (ΦΕΚ 204/Α') και 
το άρθρο 25 του Νόμου 2386/96 (ΦΕΚ 23 Α'). 

3. Έναρξη ισχύος της απόφασης αυτής από 1.1.1996. 

4. Από τις διατάξεις της απόφασης αυτής, δεν προκα- 
λείται δαπάνη σε βάρος των Προϋπολογισμών του 
Κράτους και του Ταμείου Αλληλοβοήθειας Ναυτικού. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΝΙΚΟΛΑΟΣ ΚΟΥΡΗΣ ΑΛ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ. 470.1/33/129482 (2) 

Καθορισμός Αριθμού Υπαλλήλων που θα επαναπροσλη- 
φθούν στο Πολεμικό Μουσείο κατά το Β' εξάμηνο 
1996. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις της παρ. 10 του άρθρου 25 του Ν. 
2190/94, «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (ΦΕΚ 28Α). 

β. Τις διατάξεις της παρ. 6του άρθρου 14του Ν. 2266/94 
«Έλεγχος δημόσιου τομέα - Μετατάξεις - Κατάταξη προ¬ 
σωπικού με σχέση εργασίας ιδιωτικού δικαίου - Αλλες 
ρυθμίσεις». 

γ.Τις διατάξειςτης παρ. Ιτου άρθρου 17τουΝ. 2335/95. 

δ. Την υποβληθείσα αίτηση επαναπρόσληψης του υ¬ 
παλλήλου που είχε απολυθεί σύμφωνα με τις διατάξεις 
του άρθρου 44 Ν. 1882/90. 

ε. Τις υπηρεσιακές ανάγκες και τις δημοσιονομικές δυ¬ 
νατότητες. 

στ. Την με αριθ. 20341/7.3.96 κοινή απόφαση του 
Πρωθυπουργού και του Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας» 
στον Υφυπουργό Εθνικής Άμυνας» (ΦΕΚ 164). 

ζ. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
Πολεμικού Μουσείου 935.000 δρχ. περίπου για το χρονι¬ 
κό διάστημα από 1.8.96 έως 31.12.96 και 2.380.000 δρχ. 
περίπου για το 1997 και ότι για το τρέχον έτος η σχετική 
πίστωση θα καλυφθεί από το ειδικό αποθεματικό του 
Πολεμικού Μουσείου στον Κωδικό Αριθμό 0419, ενώ για 
τα επόμενα έτη θα προβλεφθεί σχετική πίστωση. 

η. Το με ημερομηνία 15.3.96 πρακτικό της Τριμελούς 
Επιτροπής του άρθρου 25 παρ 3 του Ν. 2190/94 που συ¬ 
γκροτήθηκε με τη Φ. 470/29/679/2.2.96 απόφαση του 
Προέδρου του Δ.Σ. Πολεμικού Μουσείου ΦΕΚ Β' 
112/27.2.96, αποφασίζουμε: 

2. Εγκρίνουμε όπως για την κάλυψη πάγιων και διαρκών 
αναγκώντου Πολεμικού Μουσείου επαναπροσληφθεί κα¬ 
τά το Β' εξάμηνο του 1996 κατ’ εφαρμογή του Ν. 2190/94 
ένας (1) πρώην υπάλληλός του με την ειδικότητα του 
Καλλιτέχνη - Διακοσμητή - Ζωγράφου. 

3. Ο επαναπροσλαμβανόμενος δεν δικαιούται να λάβει 
οποιεσδήποτε αποδοχές ή αποζημίωση για το χρόνο από 
την απόλυσή του έως την επαναπρόσληψη σύμφωνα με 
τη ρητή διάταξη του δευτέρου εδαφίου της παρ. 6 του 


άρθρου 25του Ν. 2190/94 και καταλαμβάνει προσωποπα¬ 
γή θέση. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΝΙΚΟΛΑΟΣ ΚΟΥΡΗΣ ΑΛ. ΠΑΠΑΔΟΠΟΥΛΟΣ 

-Φ- 

Αριθ. Φ. 000/81/475400 (3) 

Μεταβίβαση Οικονομικής Εξουσίας του Υφυπουργού 
Εθνικής Άμυνας στα Κεντρικά Όργανα της Γ ενικής 
Διεύθυνσης Εξοπλισμών. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη. 

α. Την διάταξη του άρθρου 19του Ν.Δ. 721/1970 «Περί 
Οικονομικής Μερίμνης και Λογιστικού των Ε.Δ.». 

β. Την Φ. 0925/82755/5.6.92 Απόφαση ΥΦΕΘΑ «Περί 
Μεταβιβάσεως Οικονομικής Εξουσίας». 

γ. Την αριθμ. πρωτ. 20341/7.3.96 Κοινή Απόφαση του 
Πρωθυπουργού και Υπουργού Άμυνας στον Υφυπουργό 
Εθνικής Άμυνας. 

δ. Ν. 2292/95 «Περί Οργάνωσης και Λειτουργίας 
Υπουργείου Εθνικής Άμυνας, διοίκηση και έλεγχος των 
Ενόπλων Δυνάμεων και άλλες διατάξεις». 

ε. Το Π.Δ. 438/95 (ΦΕΚ Α' 254/11.12.95) Γενική 
Διεύθυνση Εξοπλισμών. 

στ. Σχετική Εισήγηση της ΓΔΕ. 

ζ) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρους του Κρατικού 
Προϋπολογισμού, αποφασίζουμε: 

Άρθρο 1 

Μεταβιβάζουμε την οικονομική εξουσία για τα αντικεί¬ 
μενα που αναφέρονται στο συνημμένο Παράρτημα «Α» 
της παρούσας στα Όργανα της Γενικής Διεύθυνσης 
Εξοπλισμών. 

Άρθρο 2 

1. Η παρούσα μαζί με το παράρτημά της να δημοσιευθεί 
στην Εφημερίδα της Κυβερνήσεως. 

2. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 29 Αυγούστου 1996 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΓΕΝΙΚΗ ΔΝΣΗ ΕΞΟΠΛΙΣΜΩΝ 
ΔΝΣΗ ΠΡΟΣ/ΚΟΥ& Δ. ΜΕΡΙΜΝΑΣ 

ΠΑΡΑΡΤΗΜΑ «Α» ΣΤΗΝ 
Φ.ΟΟΟ/8Τ/475400/Σ.ΤΤ9 
Απόφαση κ.ΥΦΕΘΑ 


ΠΙΝΑΚΑΣ 

ΟΙΚΟΝΟΜΙΚΩΝ ΑΡΜΟΔΙΟΤΗΤΩΝ κ. ΥΦΕΟΑ ΠΟΥ ΜΕΤΑΒΙΒΑΖΟΝΤΑΙ ΣΤΑ 
ΟΡΓΑΝΑ ΤΗΣ ΓΕΝΙΚΗΣ ΔΝΣΗΣ ΕΞΟΠΛΙΣΜΩΝ 


Α/Α 

ΘΕΜΑΤΑ ΜΕΤΑΒΙΒΑΖΟΜΕΝΗΣ 
ΟΙΚΟΝΟΜΙΚΗΣ ΕΞΟΥΣΙΑΣ 

ΝΔ 721/70 

ΟΡΓΑΝΑ ΣΤΑ ΟΠΟΙΑ 
ΜΕΤΑΒΙΒΑΖΕΤΑΙ Η 
ΟΙΚΟΝΟΜΙΚΗ ΕΞΟΥΣΙΑ. 

α. 

β. 

1 · _ 

δ. 

ε. 

I. 

Διάθεση πιστώσεων, αρχική και τελική έγκριση 
καθώς και υπογραφή κατακυρωτικών αποφάσεων 
προμήθειας δευτερεύοντος υλικού και εκτέλεση 
εργασιών ως εξής: 

α. Μέχρι ποσού 150.000.000 όταν η κατακύρωση 
γίνεται κατόπιν διαγωνισμού 
β. Μέχρι ποσού 30.000.000 δρχ όταν 

η κατακύρωση γίνεται κατόπιν διαγωνισμού, 
γ. Μέχρι ποσού 30.000.000 δρχ όταν η 
κατακύρωση γίνεται χωρίς να προηγηθεί 
διαγωνισμός. 

δ. Μέχρι ποσού 40.000.000 δρχ όταν η 

κατακύρωση γίνεται χωρίς να προηγηθεί 
; διαγωνισμότ. 


Γ.ΛΝΤΚ1 

ΑΝ Γ.ΔΝΤΗΣ 

αΝ Γ.ΔΝΤΗΣ 



Γ.ΔΝΤΗΣ 





Διάθεση πιστώσεων, αρχική και τελική έγκριση 
για κινήσεις προσωπικού (προγραμματισμένες 
και μη) για εκτέλεση υπηρεσίας στο εξωτερικό 
και στο εσωτερικό (Στρκό και Πολιτικό) εντός 
των πιστώσεων του ΠΛ' ΓΔΕ. 
α. Απεριόριστα 
β. Μέχρι ποσού 2.000.000 δρχ 

ί 

1 

1 

1 

1 

! 

γ.λντης 

.ΑΝ.Γ.ΔΝΤΗΣ 




1 3. 

1 

1 

; Προτάσεις στο Υπουργείο Οικονομικών για 
| μεταφορά πιστώσεων (από Κωδικό σε Κωδικό ) 

1 ανάλονα ιιε τιτ παοουσιαζόιιενετ ανάγκες. 


Γ.ΔΝΤΗΣ 



ΥΦΥΠ0ΥΡΓ02^ΕΘΝ 


ΑΜΥΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 29885/Β. 1163 (4) 

Επιδότηση επιτοκίου δανείων για αντικατάσταση σφαγέ- 

ντων ζώων από τον αφθώδη πυρετό στο Ν. Έβρου. 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 321/69 «Περί Κώδικος Δημοσίου Λογιστικού». 

2. Το Ν. 128/75 «περίτροποποιήσεως και συμπληρώσε- 
ως διατάξεων τινών αναφερομένων εις την λειτουργία του 
χρηματοδοτικού συστήματος». 

3. Το Ν. 1266/82 «περίοργάνωνασκήσεωςτης νομισμα- 
στικής πιστωτικής και συναλλαγματικής πολιτικής και άλ¬ 
λες διατάξεις». 

4. Την επιβεβαίωση εμφάνισης εστιών Αφθώδους 
Πυρετού στο Ν. Έβρου, κατά τους μήνες Ιούλιο και 
Αύγουστο 1996, αποφασίζουμε: 

1. Εγκρίνεται η χορήγηση δανείων με την εγγύηση του 
Ελληνικού Δημοσίου για την αντικατάσταση των σφαγέ- 
ντων ζώων από τον αφθώδη πυρετό των κτηνοτροφικών 
μονάδων που είναι εγκατεστημένες και λειτουργούν ανε¬ 
ξάρτητα από την έδρα της επιχείρησης, στο Ν. Έβρου. 

Το ύψος του δανείου, δεν μπορεί να υπερβεί το ποσό 
που προκύπτει απότο ύψος της κατά κεφαλήν ενίσχυσης, 
όπως αυτή ορίζεται από εγκυκλίους της Αγροτικής 
Τράπεζας της Ελλάδος, επί τον αριθμό των σφαγιασθέ- 
ντων ζώων. 

Η αρμόδια Υπηρεσία της Νομαρχίας Έβρου, θα χορηγεί 
βεβαιώσεις στις οποίες θα φαίνεται ο αριθμός των σφα- 
γιασθέντων κατά κατηγορία ζώων για την καταπολέμηση 
του αφθώδους πυρετού. 

2. Τα δάνεια της παραπάνω παραγράφου θα είναι διάρ¬ 
κειας πέντε ετών, καθ’ όλη δετή διάρκεια αυτή οι τόκοι, οι 
οποίοι υπολογίζονται με το εκάστοτε ισχύον επιτόκιο με¬ 
σοπρόθεσμων δανείων, κάθε κατηγορίας πιστούχου που 
χορηγεί η ΑΤΕ, θα επιδοτούνται από το λογαριασμό του 
Ν. 128/75 με ποσοστό 38%, με την προϋπόθεση ότι ο δα¬ 
νειολήπτης θα έχει καταβάλει προηγουμένως τη δική του 
συμμετοχή. 

Εφόσον για το σκοπό αυτό έχουν χορηγηθεί δάνεια από 
την Αγροτική Τράπεζα, πριν την ισχύ της παρούσας, για 
τα δάνεια αυτά και εντός των ορίων ύψους που καθορίζε¬ 
ται ανωτέρω, ισχύουν οι διατάξεις της παρούσας. 

Σε περίπτωση κατά την οποία δεν πληρωθούν δύο συ¬ 
νεχόμενες δόσεις θα διακόπτεται η επιδότηση του επιτο¬ 
κίου. 

3. Κάλυψη δαπάνης: 

Η δαπάνη που προκαλείται από την παρ. 2 της παρού¬ 
σας, θα βαρύνει το λογαριασμό του Ν. 128/75, ο οποίος 
δημιουργείται από την παρακράτηση επίτων χορηγήσεων 
των τραπεζών με σκοπό την επιδότηση επιτοκίων δανείων. 
Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειματικότητάς 
του και για το λόγο αυτό η τυχόν επιβάρυνση του Κρατικού 
Προϋπολογισμού, δεν είναι δυνατό να εκτιμηθεί. 

4. Η απόφαση αυτή αρχίζει να ισχύει από τη δημοσίευ¬ 
σή της στην Εφημερίδα της Κυβερνήσεως, εκτός αν άλ¬ 
λως ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1996 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 


Αριθ. 1321.1-Ε704/96 (5) 

Έκπτωση ακτοπλοϊκού ναύλου, σε Δικ. Αντιπρ/πους και 
Ψηφοφόρους. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθ. 178 - ΝΔ187/73, «Περί ΚΔΝΔ» 
(ΦΕΚ261-Α). 

β) Το αριθμ. 48674/26.8.96 έγγραφο του ΥΠΕΣ/Δ. 
ΕΚΛΟΓΩΝ. 

γ) Το αριθμ. 8/27.8.96 Πρακτικό Συνεδρίασης της 
Γνωμοδοτικής Επιτροπής Ακτοπλοϊκών Συγκοινωνιών 
(ΓΕΑΣ), με θετική γνώμη. 

δ) Το άρθρο 29 -α του Ν. 1558/85 (όπως συμπληρώθη¬ 
κε με το άρθρο 27 του Ν. 2081/92) και το γεγονός ότι από 
την Απόφασή μας αυτή, δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

1. Χορηγούμε έκπτωση τριάντα τοις εκατό (30%), επί 
του ισχύοντος ναυλολογίου επιβατών και για όλα τα είδη 
Ε/Γ - πλοίων όλης της χώρας, στους Δικαστικούς 
Αντιπροσώπους που θα διακινηθούν ακτοπλοικώς, λόγω 
των Βουλευτικών Εκλογών της 22.9.1996. 

2. Επίσης χορηγούμε έκπτωση είκοσι πέντε τοις εκατό 
(25%), επί του ισχύοντος ναυλολογίου επιβατών και για ό¬ 
λα τα είδη Ε/Γ πλοιών όλης της χώρας, στους μεμονωμέ¬ 
νους Ψηφοφόρους/Εκλογείς, που θα διακινηθούν ακτο¬ 
πλοϊκούς λόγω των ως άνω Βουλευτικών Εκλογών της 
22.9.1996. 

3. Οι ανωτέρω εκπτώσεις θα χορηγούνται με την επίδει¬ 
ξη του Εκλογικού Βιβλιαρίου ή άλλου επισήμου αποδειτι- 
κού στοιχείου, από το οποίο θα αποδεικνύεται η ιδιότητα 
του δικαιούχου, (ως Δικαστικού Αντιπροσώπου ή 
Ψηφοφόρου) και μόνο γιαταξείδια που θα πραγματοποι¬ 
ηθούν κατά το από 16.9.1996 έως 27.9.1996 χρονικό διά¬ 
στημα, ανεξάρτητα της ημερομηνία έκδοσης των εισιτη¬ 
ρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 27 Αυγούστου 1996 

Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

-φ- 

Αριθ. 2324.7/01/96 (6) 

Κύρωση Συλλογικής Συμβάσεως Εργασίας Πλοιάρχων 

Μεσογειακών και Τουριστικών Επιβατηγών Πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του 
Α.Ν. 3276/44 «Περί Συλλογικών Συμβάσεων εν τη ναυτική 
εργασία» όπως έχει τροποποιηθεί και ισχύει σήμερα. 

2. Το αριθμ. 429/106/20.8.96 κοινό έγγραφο της 
Ενώσεως Εφοπλιστών Επιβατηγών Πλοίων και της 
Πανελλήνιας Ένωσης Πλοιάρχων Εμπορικού Ναυτικού, 
με το οποίο υποβλήθηκε για κύρωση η υπογραφείσα την 
7.8.1996 Συλλογική Σύμβαση Εργασίας Πλοιάρχων 
Μεσογειακών και Τουριστικών Επιβατηγών Πλοίων. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Την κύρωση της Συλλογικής Συμβάσεως Εργασίας 

Πλοιάρχων Μεσογειακών και Τουριστικών Επιβατηγών 
πλοίων εκτός από το άρθρο 15 αυτής το κείμενο της οποί¬ 
ας υπογράφηκε στις 7.8.1996 από τους νομίμους εκπρο¬ 
σώπους: α) της Ένωσης Εφοπλιστών Επιβατηγών Πλοίων 
και β) της Πανελλήνιας Ένωσης Πλοιάρχων Ε.Ν. 

2. Η ισχύς της Συλλογικής Συμβάσεως η οποία κυρώνε¬ 
ται με την απόφαση αυτή αρχίζει την 1.1.1996 και λήγει 
στις 31.12.1996. 

3. Η παρούσα, με το κείμενο της κυρούμενης 
Συλλογικής Συμβάσεως, να δημοσιευθούν στην 
Εφημερίδα της Κυβερνήσεως. 

Πειραιάς, 26 Αυγούστου 1996 

Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΟΙΑΡΧΩΝ 
ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ 
ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 7η Αυγούστου 1996 οι υπογε¬ 
γραμμένοι αφ’ ενός Ανδρέας Ποταμιάνος και Δημήτριος 
Ηλιάδης Γενικός Γραμματέας της ενταύθα εδρευούσης 
Επαγγελματικής Οργανώσεως «Ένωση Εφοπλιστών 
Επιβατηγών πλοίων» ειδικώς εξουσιοδοτημένοι προς 
τούτο και αφ’ ετέρου ο ΓιάννηςΤσούρας εκπροσωπών νο- 
μίμως εν προκειμένω την εν Πειραιεί εδρεύουσα αναγνω¬ 
ρισμένη Επαγγελματική οργάνωση «Πανελλήνιος Ένωση 
Πλοιάρχων Ε.Ν. Πάσης Τάξεως» και ειδικώς εξουσιοδο¬ 
τημένος προς τούτο, συνελθόντες σήμερον εις Πειραιά 
για να ορίσουμε τον μισθό τις ειδικές αμοιβές και λοιπούς 
όρους εργασίας των Πλοιάρχων των Μεσογειακών 
Επιβατηγών Τουριστικών Πλοίων, απεφασίσαμεν κοινή 
αμφοτέρων συμφωνία τα επόμενα. 

Άρθρο 1 

1. Η παρούσα Συλλογική Σύμβαση ισχύει επί των: 

α) Επιβατηγών Μεσογειακών Πλοίωντα οποία εκτελούν 
πλόες στον Μεσογειακό χώρο, περιλαμβανόμενου εις 
τούτον και του Ευξείνου Πόντου και μη δρομολογημένων 
κατά τας περί ακτοπλοϊκών συγκοινωνιών διατάξεις και 

β) Επιβατηγών Τουριστικών Πλοίωντα οποία εκτελούν 
τουριστικούς πλόες και εντός του Μεσογειακού χώρου. 

2. Το μισθολόγιο καθώς και οι πάσης φύσεως αποδοχές 
των επί των ανωτέρω επιβατηγών πλοίων εργαζομένων 
Πλοιάρχων καθορίζονται σε δραχμές. 

3. Οι πάσης φύσεως καταβολές προς τους Πλοιάρχους 
θα καλύπτονται εκ μέρους της εφοπλιστικής επιχειρήσε- 
ως δΓ αντιστοίχων βεβαιώσεων εκχωρήσεως του ισόπο¬ 
σου συναλλάγματος, διατηρουμένων εκ παραλλήλου ό¬ 
λων των υπέρ των Πλοιάρχων εκ μέρους της πολιτείας υ¬ 
φισταμένων μέχρι σήμερον συναλλαγματικών 
διευκολύνσεων. 

Άρθρο 2 

Βασικός Μισθός Ενέργειας 

1. α) Ο μηνιαίος βασικός μισθός ενεργείας του 
Πλοιάρχου Επιβατηγών Μεσογειακών και Τουριστικών 
Πλοίων που προβλέπεται από την προηγούμενη 
Συλλογική Σύμβαση αυξάνεται από 1ης Ιανουάριου 1996 
έως 31 Δεκεμβρίου 1996 κατά ποσοστόν 9 % καθοριζόμε¬ 
νος στο ποσό των πεντακοσίων πέντε χιλιάδων εξήντα πέ¬ 
ντε δραχμών (505/065). 

β) Ο Ύπαρχος, κάτοχος διπλώματος Α' Τάξεως, που υ¬ 


πηρετεί στην κατηγορία των εν λόγω πλοίων λαμβάνει μη¬ 
νιαίο επίδομα από 1.1.96 - 31.12.96 το ποσό των είκοσι 
τεσσάρων χιλιάδων επτακοσίων είκοσι έξι δρχ. (24.726) 
πλέοντου επιδόματος Υπάρχου του αναφερομένου εις το 
άρθρο 5 παρ. 2 της Γενικής Συλλογικής Συμβάσεως 
Τουριστικών Μεσογειακών Πλοίων, που υπεγράφει μετα¬ 
ξύ της Ενώσεως Εφοπλιστών Επιβατηγών Πλοίων και της 
ΠΝΟ. 

γ) Οι συνολικές αποδοχές του Πλοιάρχου σε καμία πε¬ 
ρίπτωση δεν μπορεί να είναι κατώτερες από τις συνολικές 
αποδοχές των λοιπών μελών του πληρώματος που προ- 
βλέπονται από την παρούσα Συλλογική Σύμβαση και την 
γενική Συλλογική Σύμβαση που υπεγράφει μεταξύ της 
Ε.Ε.Ε.Π. και της Π.Ν.Ο. αλλ’ ανώτερες τούτων τουλάχι¬ 
στον κατά χίλιες δραχμές μηνιαίως της διαφοράς αυτής 
λογιζομένης ως ειδικού επιδόματος. 

δ) Οι συνολικές αποδοχές του Υπάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των Προϊσταμένων των λοιπών ειδικοτήτων. 

Άρθρο 3 

α. Δια τις τυχόν διανυόμενες εν πλω και εν λιμένι 
Κυριακές καταβάλλεται στον Πλοίαρχο ιδιαίτερη αμοιβή 
υπό τύπον επιδόματος, ανερχόμενη σε ποσοστό 22% επί 
του βασικού μισθού του άρθρου 2 παρ. 1 ατης παρούσης. 

β. Στον Πλοίαρχο καταβάλλεται δι’ έκαστον διανυόμε- 
νον εν πλω και εν λιμένι Σάββατον ένα πλήρες ημερομί¬ 
σθιον ίσον προς το 1/22του μηνιαίου βασικού μισθού. 

γ. Στον Πλοίαρχο καταβάλλεται ένα πλήρες ημερομί¬ 
σθιο δι’ εκάστη αργία διανυομένην εν πλω ή εν λιμένι ίσον 
προς το 1/22 του μηνιαίου βασικού μισθού. 

δ. Στον Πλοίαρχο παρέχεται σαν επίδομα παραστάσε- 
ως από 1.1.96 έως 31.12.1996το ποσό των σαράντα εννέα 
χιλιάδων πεντακοσίων δύο (49.502). 

ε. Οι ημέρες αργιών εν πλώ και εν λιμένι που ορίζονται 
από την Γενική Συλλογική Σύμβαση εργασίας μεταξύ της 
ΠΝΟ και της Ενώσεως Εφοπλιστών Επιβατηγών Πλοίων ι¬ 
σχύουν και για τους Πλοιάρχους. 

Άρθρο 4 

Χαρακτηρισμός του ναυτικού επαγγέλματος 
Συμφωνείται ο χαρακτηρισμός του ναυτικού επαγγέλ¬ 
ματος ως βαρέως και ανθυγιεινού υπό τη ν προϋπόθεση ό¬ 
τι ο χαρακτηρισμός αυτός δεν θα έχει ουδεμία οικονομική 
επιβάρυνση για την εργοδοσία, πλην μηνιαίου επιδόμα¬ 
τος από 1.1.96 έως 31.12.96 το ποσόν των δύο χιλιάδων 
τριακοσίων πενήντα τεσσάρων (2.354) χορηγουμένων 
στον Πλοίαρχο. 

Άρθρο 5 

α. Σε περίπτωση ναυαγίου, ασχέτως των άλλων αποζη- 
μιώσεωντων οποίων δικαιούται συμφώνωςπροςτους κεί¬ 
μενους νόμους, παρέχεται στον Πλοίαρχο και ειδική απο¬ 
ζημίωση καθοριζομένη από 1.1.96 έως 31.12.96 στο πο¬ 
σόν των εκατόν ογδόντα τεσσάρων χιλιάδων οκτακόσιων 
σαράντα δύο δραχμών (184.842). 

β. Στον Πλοίαρχο παρέχονται επίσης έξοδα λιμένος για 
όσες ημέρες το πλοίο παραμένει στο λιμάνι, προς κάλυψη 
δαπανών που αφορούν το πλοίο, καθώς και τα μικροέξο- 
δα τα σχετικά με την εξυπηρέτηση του πλοίου επίαποδό- 
σει λογαριασμού. 

γ. Στον Πλοίαρχο Ε/Γ - Ο/Γ (εφ’ όσον το πλοίο μεταφέ¬ 
ρει οχήματα), καταβάλλεται μηνιαίως (ως επίδομα) από 

1.1.96 έως 31.12.96 το ποσόν των είκοσι τεσσάρων χιλιά¬ 
δων επτακοσίων δέκα έξι δραχμών (24.716). 

Άρθρο 6 

α. Ο μισθός ασθένειας ορίζεται σε κάθε περίπτωση ίσος 
με τον κατά το άρθρο 2 μισθό ενεργείας, σε περίπτωση δε 
νοσηλείας εκτός νοσοκομείου ή κλινικής καταβάλεται και 
το αντίτιμο τροφής. 

β. Στον Πλοίαρχο ο οποίος υφίσταται χειρουργική ε¬ 
πέμβαση ή τραυματισμό στο πλοίο και δεν καθίσταται α¬ 
νίκανος προς εργασία και του οποίου η θεραπεία δεν πα- 
ρατείνεται πέραν των τεσσάρων μηνών καταβαλεται ολό- 
κληρος ο μισθός ενεργείας του άρθρου 2 παρ. Ια της 
παρούσης. 

γ. Ο μεταβαίνων να συναντήσει το πλοίο προς ανάληψη 
της διοικήσεώς του ως Πλοίαρχος, εάν υποστεί ατύχημα 
τυγχάνει της αυτής προστασίας της οποίας τυγχάνει και 
εν τη υπηρεσία του πλοίου. 

δ. Ο Πλοίαρχος δικαιούται νοσηλείας στην Ά θέση νο¬ 
σοκομείου ή κλινικής. 

Άρθρο 7 

Στον Πλοίαρχο παρέχεται για κάθε τουριστική περίοδο 
μια χειμερινή και δύο θερινές στολές. Οι στολές αυτές θα 
ανήκουν κατά κυριότητα στον Πλοίαρχο μετάτη λήξη της 
τουριστικής περιόδου. 

Άρθρο 8 

Μισθός παροπλισμού. 

Σε περίπτωση παροπλισμού του πλοίου, ο μηνιαίος μι¬ 
σθός του Πλοιάρχου από της ημέρας του παροπλισμού 
και μέχρι συμπληρώσεως εννεαμήνου κατ’ ανώτατον ό- 
ριονχρονικού διαστήματος εντόςτου αυτού ημερολογια¬ 
κού έτους ορίζεται εις 80% επί του βασικού μισθού ενερ- 
γείας. 

Σε περίπτωση που συμφωνηθεί μεταξύ ΠΝΟ και ΕΕΕΠ 
κάτι το καλύτερο σχετικώς με την υποχρέωση εννεαμή¬ 
νου επανδρώσεως του πλοίου, τούτο θα ισχύει και γιατον 
Πλοίαρχο. 

Άρθρο 9 
Αντίτιμο Τροφής 

Το ημερήσιο αντίτιμον τροφής του Πλοιάρχου και εις ό- 
σας περιπτώσεις δικαιούται τούτο καθορίζεται στο ποσό 
των χιλίων εννιακοσίων τριάντα πέντε δραχμών (1.935). 

Άρθρο 10 
Αποζημίωση 

Σε κάθε περίπτωση κατά την οποία ο ναυτικός δικαιού¬ 
ται αποζημιώσεως θα καταβάλλεται τοιαύτη και στον 
Πλοίαρχο. 

Άρθρο 11 

Δώρα Χριστουγέννων και Πάσχα 

Τα δώρα εορτών Χριστουγέννων και Πάσχα, αντιπρο- 
σωπεύοντα αποδοχές τεσσαράκοντα πέντε (45) ημερών, 
καταργήθηκαν από 1.1.1982, ενσωματωθέντα στην κανο¬ 
νική άδεια, η οποία ούτω αυξάνεται εις ενενήντα έξι (96) 
ημέρας ετησίως και υπολογίζεται κατά το ειδικότερον κα¬ 
θοριζόμενα στο άρθρο 8 της μεταξύ ΠΝΟ και Ενώσεως 
Εφοπλιστών Επιβατηγών Πλοίων Συλλογικής Συμ- 
βάσεως, 


Άρθρο 12 
Άδεια 

1.0 πλοίαρχος δικαιούται πέραντων μέχρι σήμερον χο¬ 
ρηγούμενων (50) πενήντα ημερών ετήσιας άδειας και ε¬ 
τέρων (46) σαράντα έξι ημερών προς τις οποίες συμψη- 
φίσθηκαν από 1.1.1982 και εφεξής τα υπό του άρθρου 1 
της από 1.1.1982 Σ.Σ. προβλεπόμενα δώρα 
Χριστουγέννων και Πάσχα της ετήσιας αδείας ανερχομέ- 
νης ούτω εις (96) ενενήντα έξι ημέρας, υπολογιζομένης 
εις (8) οκτώ ημέρας δια κάθε μήνα υπηρεσίας δια δε τις 
τυχόν ολιγότερες του μηνός ημέρες το αντίστοιχον κλά¬ 
σμα. 

Η άδεια αυτή λογίζεται ως συντάξιμος χρόνος. 

2. Κατά τις ημέρες της αδείας του ο Πλοίαρχος δικαιού¬ 
ται του αναλογούντος σ’ αυτές μισθού ενεργείας, προ¬ 
σαυξημένου με το εξ 22% επίδομα Κυριακών και το αντίτι¬ 
μον τροφής εις πάσαν περίπτωσιν ως και το ειδικό επίδο¬ 
μα που προβλέπεται από το εδάφιο δ του άρθρου 3 της 
παρούσης Συλλογικής Σύμβασης. Ο τρόπος υπολογι¬ 
σμού του εν λόγω επιδόματος του άρθρου 3 θα γίνεται 
σύμφωνα με την διαδικασία που ορίζει η παράγραφος 2 
του άρθρου 8 περί αδειών της Σ.Σ.Ε. πληρωμάτων. Το η- 
μερομήσθιο για τον υπολογισμό της αδείας καθορίζεται 
στο 1/22 του μηνιαίου βασικού μισθού. 

3. Η άδεια αυτή παρέχεται στον Πλοίαρχο εφ' όσοντο ε¬ 
πιτρέπουν οι ανάγκες του πλοίου κατ’ αμοιβαία συνεν- 
νόησιν μετά του πλοιοκτήτου, δύναται δε να χορηγείται 
και κατά την παραμονήν του πλοίου στο λιμάνι επί επταή¬ 
μερον, όπως και δι’ επισκευάς, ειησίαν επιθεώρησιν κλπ. 

Αι ημέραι κατάπλου και απόπλου δεν λογίζονται ως η¬ 
μέρες αδείας αλλά ως ημέρες εργασίας. 

Σε κάθε άλλη περίπτωση η χορηγούμενη άδεια δεν είναι 
δυνατόν να δοθεί δια χρονικόν διάστημα μικρότερον των 
επτά ημερών. 

Για κάθε άλλη περίπτωση που δεν καλύπτεραι από τα 
προαναφορόμενα θα ισχύσουντα προβλεπόμενα από τη 
Γενική Συλλογική Σύμβαση μεταξύ ΕΕΕΠ και ΠΝΟ. 

Άρθρο 13 

Έναρξη καταβολής μισθού 

1. Σε περίπτωση που ο Πλοίαρχος θα ταξιδεύσει για να 
συναντήσει το πλοίο για την διακυβέρνηση του οποίου 
προσελήφθη, δικαιούται τον μισθό της παρ. Ια του άρ¬ 
θρου 2 της παρούσης από της ημέρας αναχωρήσεως για 
το ταξίδι αυτό. 

2. Τα υπό των άρθων 3 και 4 της παρούσης προβλεπό¬ 
μενα επιδόματα παρέχονται από της ημέρας ναυτολογή- 
σεωςτου Πλοιάρχου. 

3. Η χορηγούμενη αύξηση προβλοπόμενη υπό της πα¬ 
ρούσης Συλλογικής Συμβάσεως και οι άλλες παροχές θα 
καταβληθούν αναδρομικώς στους ναυτολογηθέντες 
Πλοιάρχους από 1.1.1995. 

Άρθρο 14 
Επίλυση διαφορών 

Κάθε διαφορά που προκύπτει περί την εφαρμογήν και 
ερμηνεία των όρων της παρούσης Συλλογικής 
Συμβάσεως επιλύεται διαιτηρικώς σύμφωνα προς τα κα¬ 
θοριζόμενα στο άρθρο 30 της Συλλογικής Συμβάσεως 
της υπογραφείσης μεταξύ της Ένωσης Εφοπλιστών 

Επιβατηγών Πλοίων και της Πανελλήνιας Ναυτικής υπολογίζεται επί των υποκειμένων εις εισφοράν υπέρ του 

Ομοσπονδίας. ΝΑΤ αποδοχών των ναυτικών. 


Άρθρο 15 

Δικαίωμα επιλογής Πλοιάρχου 

Οι Πλοίαρχοι που αφορά η παρούσα Συλλογική 
Σύμβαση προσλαμβάνονται εκ των τακτικών μελών της 
Πανελλήνιας Ένωσης Πλοιάρχων Ε.Ν. πάσηςτάξεως κατ’ 
απόλυτον εκλογήν του πλοιοκτήτου. 

Άρθρο 16 

Τα δύο συμβαλλόμενα μέρη συμφωνούμε να επιτρέπε¬ 
ται η πρόσληψη σπουδαστών κυρίως της ναυτικής εκπαί¬ 
δευσης (ΑΔΣΕΝ, ΤΕΧΝ. ΛΥΚΕΙΑ, ΛΥΚΕΙΑ ΓΥΜΝΑΣΙΑ και α¬ 
ντίστοιχες Ναυτικές Σχολές του εξωτερικού) ανεξάρτητα 
περιορισμού (υφιστεμένης νομοθεσίας) ως προς τον α¬ 
ριθμό των σπουδαστών. 

Η πρόσληψη από τον πλοιοκτήτη θα γίνεται με την ειδι¬ 
κότητα του εκπαιδευόμενου και θα είναι υποχρεωμένος 
(οπλοιοκτήτης) να καταβάλειτα έξοδα μετάβασης καιπα- 
λινόστησης, την ενδιαίτηση γενικά καθώς και την ιατρο¬ 
φαρμακευτική περίθαλψη του εκπαιδευόμενου κατά το 
διάστημα της υπηρεσίας του στο πλοίο μόνο. 

Ο μισθός του εκπαιδευόμενου θα συμφωνείται κατά ε- 
λευθέραν συμφωνίαν και δεν θα υπερβαίνει οπωσδήποτε 
το μισθό του Δοκ. Πλοιάρχου. 

Άρθρο 17 

Στον Πλοίαρχο καταβάλλεται ειδικόν επίδομα από 
1.1.96 έως 31.12.96 το ποσόν των δώδεκα χιλιάδων δια- 
κοσίων πενήντα επτά δραχμών (12.257) όταν το πλοίο 
διέλθει τις Μεγάλες Λίμνες Καναδά, την Διώρυγα του 
Σουέζ και την Διώρυγα του Παναμά (ΡΑΝΑΜΑ ΟΑΝΑί). 

Το εν λόγω επόδομα καταβάλλεται άπαξ και για την 
πρώτη και μόνο διέλευση ανεξαρτήτως των τυχόν επακο- 
λουθησομένων εντός τριάκοντα ημερών, άλλων διελεύε- 
σεων. 

Άρθρο 18 

Εισφορές υπέρ της Εστίας Ναυτικών 

1. Η μηνιαία εισφορά των πλοιοκτητών και των ναυτικών 
υπέρ της Εστίας - Ναυτικών καθορίζονται από τις διατά¬ 
ξεις των εδαφίων α' και β' παρ. 1 του άρθου 7 του Ν.Δ. 92 
(ΦΕΚ169/1973) ως ετροποποιήθησαν με το άρθρο 22 του 
Νόμου 1085/1980. 

2. Οι ανωτέρω εισφορές υπολογίζονται επί του υπό των 
Συλλογικών Συμβάσεων καθοριζομένου βασικού μηνιαί¬ 
ου μισθού και δεν επεκτείνονται στα πάσης φύσεως επι¬ 
δόματα, στην αποζημίωση λόγω καταγγελίας της συμβά- 
σεως ναυτολογήσεως ναυαγίου, αδείας, ασθένειας ή ερ¬ 
γατικών ατυχημάτων. 

Άρθρο 19 

Οικογενειακά Επιδόματα 

Οι Πλοιοκτήτες, περί ων η παρούσα συλλογική σύμβα¬ 
ση, καταβάλλουν ποσοστό 2% μη δυνάμενο ν’ αυξηθεί πε¬ 
ραιτέρω, συμφώνως προς το άρθρο 25 του Νόμου 
1085/1980, εισπραττόμενον υπό του ΝΑΤ, με σκοπό την 
χορήγηση οικογενειακών επιδομάτων στους Έλληνες 
ναυτικούς. Το ανωτέρω ποσοστόν ομού μετά του εξ ενός 
επίτοις εκατόν (1%) ποσοστού συμμετοχής του ναυτικού 


Άρθρο 20 

Επικουρική Ασφάλιση 

Οι Πλοιοκτήτες, περί ων η παρούσα συλλογική σύμβα¬ 
ση, καταβάλλουν ποσοστό εκ δύο επί τοις εκατό (2%), μη 
δυνάμενο ν’ αυξηθεί περαιτέρω, συμφώνως προς το άρ¬ 
θρο 28 του Νόμου 1220/81, εισπραττόμενον υπό του ΝΑΤ, 
με σκοπό την παροχή στους Έλληνες ναυτικούς επικου¬ 
ρικής ασφάλισης. 

Το ανωτέρω ποσοστόν ομού μετά του εκ δύο επί τοις ε¬ 
κατό (2%) ποσοστού συμμετοχής του ναυτικού, υπολογί¬ 
ζεται επί των υποκειμένων εις εισφοράν υπέρ του ΝΑΤ α¬ 
ποδοχών των ναυτικών. 

Άρθρο 21 

Έναρξις - Λήξις ισχύος 

α. Η ημερομηνία ενάρξεως ισχύος της παρούσης συλ¬ 
λογικής συμβάσεως ορίζεται η 1η Ιανουάριου 1996 και λή- 
ξεως η 31η Δεκεμβρίου 1996. 

β. Κατά το διάστημα της ισχύος της Σ.Σ. δύναταινατρο- 
ποποιηθεί αυτή μόνο κατόπιν κοινής εγγράφου συμφω¬ 
νίας των συμβαλλομένων μερών. Πέραντων ανωτέρω, κα¬ 
τά τα λοιπά μη προβλεπόμενα υπό της παρούσης ισχύει ό¬ 
τι και στη Γενική Συλλογική Σύμβαση εργασίας στα 
Επιβατηγό - Μεσογειακά Τουριστικά πλοία μεταξύ ΕΕΕΠ 
καιΠΝΟ. 

γ. Η παρούσα Συλλογική Σύμβαση συντάχθηκε σε τρία 
πρωτότυπα εκ των οποίων από ένα αντίτυπο έλαβαν τα 
συμβαλλόμενα μέρη, το δε τρίτο θέλει καταταθεί στο 
Υπουργείο Εμπορικής Ναυτιλίας προς κύρωση, υπογρά¬ 
φεται δε ως έπεται. 

Οι συμβαλόμενοι 

Για την Ένωση Εφοπλιστών Για την Πανελλήνια Ένωση 

Επιβατηγών Πλοίων Πλοιάρχων Ε.Ν. πάσης τάξεως 

Ο Πρόεδρος Ο Πρόεδρος 

Τ.Σ.Υ. Τ.Σ.Υ. 

ΑΝΔΡΕΑΣ ΠΟΤΑΜΙ ΑΝ ΟΣ ΓΙΑΝΝΗΣ ΤΣΟΥΡΑΣ 

Ο Γενικός Γραμματέας 
Τ.Σ.Υ. 

ΔΗΜΗΤΡΙΟΣ ΗΛΙΑΔΗΣ 

-Φ- 

Αοιθ. 469 (7) 

Αποδοχή παραίτησης μέλους του Δ.Σ. των ΕΛΤΑ και ορι¬ 
σμός νέου. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 (Α' 80) «Κοινω¬ 
νικοποίηση των επιχειρήσεων δημοσίου χαρακτήρα ή κοι¬ 
νής ωφέλειας». 

2. Τις διατάξεις των άρθρων 8 και 11 του Π.Δ. 295/86 (Α' 

133) «δομή ρόλος και τρόπος διοίκησης και λειτουργίας 
της κοινωνικοποιημένης επιχείρησης Ελληνικά 
Ταχυδρομεία (ΕΛ.ΤΑ.)». 

3. Τις διατάξεις του άρθρου 29Ατου Ν. 1558/85 (Α 137) 
«Κυβέρνηση και Κυβερνητικά Όργανα» όπως το άρθρο 
αυτό προστέθηκε με το άρθρο 27 του Ν. 2081 /92 (Α 154). 

4. Τις διατάξεις του άρθρου 10 του Ν. 2322/95 (Α 143) 
«Παροχή της εγγύησης του Ελληνικού Δημοσίου για τη 
χορήγηση δανείων και πιστώσεων και άλλες διατάξεις». 

5. Την με αριθμ. 2006270/969/26.1.96 απόφαση του 
Υπουργού Οικονομικών. 

6. Την με αριθμ. 23012/2.6.94 απόφαση των Υπουργών 
Εθνικής Οικονομίας και Μεταφορών και Επικοινωνιών (Β 
418) «Διορισμός Διοικητικού Συμβουλίου (Δ.Σ.) των 
Ελληνικών Ταχυδρομείων (ΕΛ.ΤΑ), όπως τροποποιήθηκε 
με τις αριθμ. 23316/19.12.94 (Β' 953), 29/18.1.95 (Β' 29), 
439/4.8.95 (Β' 692), 464/11.8.95 (Β' 723) και 602/2.2.96 (Β' 
77). 

7. Την με αριθμ. 87/2.2.96 (Β' 83) απόφαση του 


Πρωθυπουργού και του Υπουργού Μεταφορών και 
Επικοινωνιών «Καθορισμός αρμοδιοτήτων του 
Υφυπουργού Μεταφορών και Επικοινωνιών Γεωργίου 
Δασκαλάκη». 

Την από 7.8.96 επιστολή παραίτησης του Γιάννη 
Τσαμουργκέλλη, αποφασίζουμε: 

1. Αποδεχόμαστε την παραίτηση του μέλους εκπροσώ¬ 
που του Κράτους του Δ.Σ. των ΕΛ.ΤΑ Γιάννη 
Τσαμουργκέλη. 

2. Ορίζουμε, σε αντικατάσταση του πιο πάνω μέλους εκ¬ 
προσώπου του Κράτους του Δ.Σ. των ΕΛ.ΤΑ., για το υπό¬ 
λοιπο της θητείας του Συμβουλίου αυτού, τον: 

Αθανάσιο Παπαϊωάννου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ &ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



